CELEX: 22013D0157
Language: lt
Date: 1381190400000
Title: 2013 m. spalio 8 d. EEE jungtinio komiteto sprendimas Nr. 157/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

27.2.2014   
            
            
               LT
            
            
               Europos Sąjungos oficialusis leidinys
            
            
               L 58/9
            
         
      EEE JUNGTINIO KOMITETO SPRENDIMAS
   
   Nr. 157/2013
   2013 m. spalio 8 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2012 m. gruodžio 7 d. Komisijos įgyvendinimo reglamentas (ES) Nr. 1161/2012, kuriuo dėl medžiagos fenbendazolo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas (1);
            
         
               (2)
            
            
               į EEE susitarimą turi būti įtrauktas 2012 m. gruodžio 11 d. Komisijos įgyvendinimo reglamentas (ES) Nr. 1186/2012, kuriuo dėl medžiagos foksimo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas (2);
            
         
               (3)
            
            
               į EEE susitarimą turi būti įtrauktas 2012 m. gruodžio 12 d. Komisijos įgyvendinimo reglamentas (ES) Nr. 1191/2012, kuriuo dėl medžiagos natrio salicilato iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas (3);
            
         
               (4)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIII skyriaus 13 punktas (Komisijos reglamentas (ES) Nr. 37/2010) papildomas šiomis įtraukomis:
   
               „—
            
            
               
                  32012 R 1161: 2012 m. gruodžio 7 d. Komisijos įgyvendinimo reglamentas (ES) Nr. 1161/2012 (OL L 336, 2012 12 8, p. 14),
            
         
               —
            
            
               
                  32012 R 1186: 2012 m. gruodžio 11 d. Komisijos įgyvendinimo reglamentas (ES) Nr. 1186/2012 (OL L 338, 2012 12 12, p. 20),
            
         
               —
            
            
               
                  32012 R 1191: 2012 m. gruodžio 12 d. Komisijos įgyvendinimo reglamentas (ES) Nr. 1191/2012 (OL L 340, 2012 12 13, p. 35).“
            
         2 straipsnis
   
      Europos Sąjungos oficialiojo leidinio EEE priede skelbtini įgyvendinimo reglamentų (ES) Nr. 1161/2012, Nr. 1186/2012 ir Nr. 1191/2012 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. spalio 9 d., jei pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2013 m. spalio 8 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
         
      
   
   
      (1)  OL L 336, 2012 12 8, p. 14.
   
      (2)  OL L 338, 2012 12 12, p. 20.
   
      (3)  OL L 340, 2012 12 13, p. 35.
   
      (4)  Konstitucinių reikalavimų nenurodyta.